
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2269 

12 Σεπτεμβρίου 2013 


ΑΠΟΦΑΣΕΙ Σ 

Αριθμ. οικ. 42096/5050 

Τροποποίηση της αριθμ. οικ.18586/698/2000 «Καθορι¬ 
σμός τεχνικών προδιαγραφών του ειδικού εξοπλι¬ 
σμού με τον οποίο καθίσταται δυνατή η χρησιμο¬ 
ποίηση υγραερίου (Ι_ΡΟ) για την κίνηση αυτοκινήτων 
οχημάτων και όροι και προϋποθέσεις ελέγχου και 
ασφαλούς κυκλοφορίας αυτών» (Β'/411). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Του άρθρου 6 του Ν. 1108/1980 (Α'/304) όπως αντι- 
καταστάθηκαν με την παράγραφο α του άρθρου 45 
του Ν. 2773/1999 (Α'/286) «Απελευθέρωση της αγοράς 
ηλεκτρικής ενέργειας - Ρύθμιση θεμάτων ενεργειακής 
πολιτικής και λοιπές διατάξεις». 

β. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

γ. Της υπ’ αριθμ. ΣΤ/1832/1978 υπουργική απόφαση 
«Περί στοιχείων αδειών κυκλοφορίας αυτοκινήτων οχη¬ 
μάτων, καθορισμού κυρίων χαρακτηριστικών αυτών και 
χορηγήσεως αδειών για την προσωρινή κυκλοφορία και 
προς δοκιμή αυτών» (Β7103). 

δ. Του Π.Δ. 85/2012 (ΦΕΚ Α'/141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών». 

ε. Του Π.Δ. 117/2012 (ΦΕΚ Α'/202) «Σύσταση, συγχώνευ¬ 
ση και μετονομασία Γ ενικών Γ ραμματειών του Υπουρ¬ 
γείου Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων». 

στ. Της υπ’ αρ. 329/03.07.2013 (ΦΕΚ Β71655/04.07.2013) 
κοινής υπουργικής απόφασης του Πρωθυπουργού και 
του Υπουργού Υποδομών, Μεταφορών και Δικτύων «Κα¬ 
θορισμός αρμοδιοτήτων Υφυπουργού Υποδομών, Μετα¬ 
φορών και Δικτύων Μιχαήλ Παπαδόπουλου» όπως έχει 
τροποποιηθεί και ισχύει. 

2. Την ανάγκη, 

α. ορισμού διαδικασίας ελέγχου καθώς και των απαι- 
τούμενων δικαιολογητικών για την απεγκατάσταση συ¬ 
στημάτων υγραεριοκίνησης (Ι_ΡΟ) από όχημα. 


β. επικαιροποίησης και συμπλήρωσης ορισμένων άρ¬ 
θρων της εις το θέμα αναφερόμενης απόφασης. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Το άρθρο 7 της οικ. 18586/698/2000 «Καθορισμός τε¬ 
χνικών προδιαγραφών του ειδικού εξοπλισμού με τον 
οποίο καθίσταται δυνατή η χρησιμοποίηση υγραερίου 
(ΕΡΘ) για την κίνηση αυτοκινήτων οχημάτων και όροι 
και προϋποθέσεις ελέγχου και ασφαλούς κυκλοφορίας 
αυτών» (Β'/411) υπουργικής απόφασης τροποποιείται 
ως εξής: 

«Αρθρο 7 

Ειδικός τεχνικός έλεγχος ΚΤΕΟ έγκρισης 
της διασκευής οχήματος μετά την εγκατάσταση 
συστήματος υγραεριοκίνησης και ενημέρωση της 
άδειας κυκλοφορίας του 

1. Μετά την εγκατάσταση σε όχημα συστήματος υγρα¬ 
εριοκίνησης, δηλαδή των συσκευών και των εξαρτημά¬ 
των που του προσδίδουν την ικανότητα να χρησιμοποιεί 
για την κίνησή του και υγραέριο, η διασκευή εγκρίνεται 
από Δημόσιο ή Ιδιωτικό ΚΤΕΟ. Ως ημερομηνία πραγμα¬ 
τοποίησης της διασκευής λαμβάνεται η αναφερόμενη 
στην υπεύθυνη δήλωση, σύμφωνα με τις διατάξεις του 
άρθρου 8 του Ν. 1599/1986, με το κείμενο του Παραρ¬ 
τήματος 1. 

Σκοπός του κατά τα ανωτέρω ειδικού ελέγχου από 
τα ΚΤΕΟ είναι να διαπιστωθεί αν η γενόμενη διασκευή 
πληροί τους όρους της παρούσας απόφασης. Προς 
τούτο διενεργούνται οι αναφερόμενοι στην παρ. 3 του 
παρόντος άρθρου έλεγχοι. 

2. Για την έγκριση της διασκευής το όχημα προσκο¬ 
μίζεται από τον κάτοχό του ή εξουσιοδοτημένο από 
αυτόν εκπρόσωπό του στο ΚΤΕΟ για την διενέργεια 
ειδικού τεχνικού ελέγχου. 

Στην περίπτωση που η προσκόμιση του οχήματος για 
έλεγχο γίνει μετά την πάροδο ενός μηνός από την ημε¬ 
ρομηνία πραγματοποίησης της διασκευής, ειδοποιείται 
αυθημερόν η αρμόδια Υπηρεσία Μεταφορών και Επικοι¬ 
νωνιών της Περιφέρειας, ένεκα του ότι αυτή συνιστά 
αλλαγή κυρίων χαρακτηριστικών οχήματος και πρέπει 

να δηλωθεί εντός μηνάς, σύμφωνα με τις διατάξεις της 
παρ. 5 του κεφαλαίου Β' της υπ’ αριθμ ΣΤ/1832/1978 
υπουργική απόφαση. Πριν από την έναρξη του ειδικού 
ελέγχου διασκευής του οχήματος, ο κάτοχος του οχή¬ 
ματος ή ο εκπρόσωπός του: 

2.1. Υποβάλλει: 

α. Αίτηση προς το ΚΤΕΟ για τη διενέργεια του ειδικού 
ελέγχου διασκευής. 

β. Υπεύθυνη δήλωση σύμφωνα με τις διατάξεις του 
άρθρου 8 του Ν. 1599/1986 του διενεργήσαντος τη 
διασκευή του οχήματος υπευθύνου τεχνικού σύμφωνα 
με το κείμενο του Παραρτήματος 1 της παρούσας. 
Στο σημείο αυτό επισημαίνεται ότι η ημερομηνία 
διενέργειας της διασκευής του οχήματος από τον 
υπεύθυνο τεχνικό πρέπει να ταυτίζεται με την ημε¬ 
ρομηνία έκδοσης της απόδειξης ή τιμολογίου παρο¬ 
χής υπηρεσιών για την τοποθέτηση του συστήματος 
υγραεριοκίνησης. Σε περίπτωση που δεν πληρείται η 
ανωτέρω προϋπόθεση, δεν λαμβάνει χώρα ο ειδικός 
έλεγχος του οχήματος. 

γ. Την προβλεπόμενη από την παράγραφο 2 του άρ¬ 
θρου 6 της κοινής υπουργικής απόφασης 5015968/2915/ 
22-4-2009 (ΦΕΚ Β'798), βεβαίωση του εργοστασίου κα¬ 
τασκευής του οχήματος ή του εργοστασίου κατασκευής 
της συσκευής υγραερίου, από την οποία θα προκύπτουν: 

1) ότι είναι επιτρεπτή η διασκευή του συγκεκριμένου 
τύπου κινητήρα και η τοποθέτηση συσκευής χρησιμο¬ 
ποίησης ως καυσίμου του υγραερίου στο συγκεκριμένο 
τύπο οχήματος και 

2) η τεχνική περιγραφή της συσκευής του υγραερίου 
και της εγκατάστασής της και θα καθορίζονται οι τύποι 
της συσκευής που είναι δυνατόν να χρησιμοποιηθούν 
στο συγκεκριμένο (ή τους συγκεκριμένους) τύπο (ή τύ¬ 
πους) οχημάτων. 

Επίσης, στην περίπτωση που το όχημα είναι εφοδι¬ 
ασμένο με ρυθμιζόμενο καταλύτη, θα πρέπει να επι¬ 
βεβαιώνεται η δυνατότητα λειτουργίας της συσκευής 
υγραερίου σε συνδυασμό με τον αισθητήρα οξυγόνου 
(λ-δθηεοΓ). 

Εναλλακτικά της ανωτέρω βεβαίωσης μπορεί να υπο¬ 
βάλλει: 

ί. Βεβαίωση αντιπροσώπου του εργοστασίου κατα¬ 
σκευής της ηλεκτρονικής μονάδας ελέγχου στη χώρα 
μας, στην οποία θα δηλώνεται ότι: 

• ο συγκεκριμένος τύπος του εξαρτήματος είναι κα¬ 
τάλληλος να τοποθετηθεί στο συγκεκριμένο όχημα 
(αναγραφή του αριθμού πλαισίου) 

• το συγκεκριμένο όχημα, μετά την τοποθέτηση της 
ηλεκτρονικής μονάδας ελέγχου συνεχίζει να πληροί τις 
προδιαγραφές εκπομπών ρύπων που πληρούσε κατά 
την ταξινόμησή του. 

ϋ. Βεβαίωση αντιπροσώπου, όμοια με την ανωτέρω 
αναφερόμενη, για τον εξαεριωτή ή υποβιβαστή πίεσης 
(πνεύμονα), εφόσον υφίσταται τέτοιο εξάρτημα. 

Ο αντιπρόσωπος ορίζεται με επιστολή του εργοστα¬ 
σίου κατασκευής επικυρωμένη επίσημα και θεωρημένη 
είτε από το Προξενείο μας είτε σύμφωνα με τη διαδικα¬ 
σία της συνθήκης της Χάγης. Η επιστολή υποβάλλεται 
στη Διεύθυνση Τεχνολογίας Οχημάτων του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών & Δικτύων, η οποία αναρτά στον ιστοχώρο του 
ΥΠ.ΑΝ.ΑΝ.Υ.ΜΕ.ΔΙ. σχετικό κατάλογο. 


2.2. Επιδεικνύει: 

α. Την άδεια κυκλοφορίας του οχήματος. 

β. Το ισχύον Δελτίο Τεχνικού Ελέγχου (ΔΤΕ), στο 
οποίο δεν έχουν σημειωθεί σοβαρές ή επικίνδυνες ελ¬ 
λείψεις, εφόσον το όχημα έχει τη σχετική υποχρέωση. 

γ. Το αποδεικτικό στοιχείο ότι καταβλήθηκε το προ- 
βλεπόμενο από το νόμο ειδικό τέλος για τη διενέργειά 
του, εάν ο έλεγχος διενεργείται σε Δημόσιο ΚΤΕΟ. 

δ. Τα πρωτότυπα νόμιμα παραστατικά για την αγορά 
και τοποθέτηση του συστήματος υγραεριοκίνησης όπως 
απόδειξη ή τιμολόγιο πώλησης υλικών, απόδειξη ή τι¬ 
μολόγιο παροχής υπηρεσιών κ.λπ. Από τα παραστατικά 
αυτά προκύπτει ότι όλα τα χρησιμοποιηθέντα εξαρτή¬ 
ματα και υλικά είναι καινουργή και αμεταχείριστα και 
θα αναγράφεται ο αριθμός κυκλοφορίας του οχήματος. 

Φωτοαντίγραφα των δικαιολογητικών αυτών τηρού¬ 
νται στο αρχείο του ΚΤΕΟ. 

Με την επιφύλαξη των οριζομένων στην παρ. 6 του 
παρόντος, εάν δεν υποβληθούν ή επιδειχθούν τα δικαιο- 
λογητικά σύμφωνα με τα οριζόμενα στην παρούσα από¬ 
φαση, δε διενεργείται ο ειδικός έλεγχος διασκευής του 
οχήματος και ενημερώνεται σχετικά ο ενδιαφερόμενος 
και η αρμόδια Υπηρεσία Μεταφορών και Επικοινωνιών 
της Περιφερειακής Ενότητας. 

3. Κατά τον ειδικό τεχνικό έλεγχο διασκευασμένου 
οχήματος με την εγκατάσταση συστήματος υγραεριοκί¬ 
νησης διενεργούνται από το ΚΤΕΟ οι ακόλουθοι έλεγχοι. 

3.1. Ελέγχεται αν τα εξαρτήματα που αναφέρονται 
στην παρ. 1 του άρθρου 4 είναι εγκαταστημένα και τα 
εξαρτήματα που αναφέρονται στην παρ. 1 του άρθρου 
8 είναι κοινοποιημένα σύμφωνα με την παράγραφο 5 
του άρθρου 8 της παρούσας απόφασης. 

3.2. Διενεργούνται οπτικοί έλεγχοι για τα στοιχεία της 
εγκατάστασης που αναφέρονται στις παραγράφους 1 
έως και 11,13,16 και 19, 21, 22, 23, 25 του άρθρου 5 της 
παρούσας απόφασης. 

3.3. Διενεργούνται οπτικοί έλεγχοι για τα στοιχεία της 
εγκατάστασης που αναφέρονται στις παραγράφους 1 
έως και 7 του άρθρου 6 της παρούσας απόφασης. 

3.4. Διενεργείται έλεγχος καυσαερίων του οχήματος 
σύμφωνα με τις ισχύουσες διατάξεις που εφαρμόζονται 
κατά τον περιοδικό τεχνικό έλεγχο, καθώς και έλεγχος 
με τις αυτές διατάξεις {σημεία ελέγχου και κριτήρια 
καταλληλότητας της αριθμ. 44800/123/85 απόφαση (Β'/ 
781)} σε περίπτωση διαπίστωσης εμφανών ελλείψεων, 
ιδιαίτερα αυτών που έχουν άμεση επίπτωση με την 
οδική ασφάλεια. Τα αποτελέσματα του ελέγχου καυ¬ 
σαερίων αναγράφονται στο «πρακτικό» έγκρισης της 
διασκευής που συντάσσεται από το ΚΤΕΟ. 

4. 'Εκδοση από το ΚΤΕΟ Πρακτικού'Εγκρισης ή Απόρ¬ 
ριψης της διασκευής οχήματος μετά την εγκατάσταση 
συστήματος υγραεριοκίνησης, ίΡΟ 

4.1. Πρακτικό έγκρισης της διασκευής: 

α. Χορηγείται εφόσον, κατά τους αναφερόμενους στην 
προηγούμενη παράγραφο 3 ελέγχους: 

• Δεν υπάρξουν παρατηρήσεις (αποκλίσεις) από τις 
απαιτήσεις των ανωτέρω εδαφίων 3.1, 3.2 και 3.3 του 
ειδικού ελέγχου της διασκευής, καθώς και μετά την 
αποκατάστασή τους η οποία θα διαπιστωθεί μετά τη 
διενέργεια επανελέγχου. 

• Δε διαπιστωθούν σοβαρές ή επικίνδυνες ελλείψεις 
κατά τους ελέγχους του εδαφίου 3.4., καθώς και μετά 

την αποκατάστασή τους η οποία θα διαπιστωθεί μετά 
τη διενέργεια επανελέγχου. 

β. Εκδίδεται σε τρία (3) αντίγραφα, ένα για τον κάτοχο 
του οχήματος, ένα για την αρμόδια Υπηρεσία Μεταφο¬ 
ρών και Επικοινωνιών της Περιφερειακής Ενότητας που 
θα εκδώσει τη νέα άδεια κυκλοφορίας, σύμφωνα με τα 
οριζόμενα σε επόμενη παράγραφο της παρούσας και 
ένα για το αρχείο του ΚΤΕΟ. 

4.2. Το Πρακτικό απόρριψης της διασκευής 
α. Χορηγείται εφόσον κατά τους αναφερόμενους 
στην προηγούμενη παράγραφο 3 ελέγχους υπάρξουν 
παρατηρήσεις (αποκλίσεις) στα σημεία των ανωτέρω 
εδαφίων 3.1, 3.2 και 3.3 του ειδικού ελέγχου της διασκευ¬ 
ής οι οποίες και καταγράφονται ή/και διαπιστωθούν 
σοβαρές ή επικίνδυνες ελλείψεις κατά τους ελέγχους 
του εδαφίου 3.4. 

β. Εκδίδεται σε δύο (2) αντίγραφα, ένα για τον κάτοχο 
του οχήματος και ένα για το αρχείο του ΚΤΕΟ. 

γ. Συνοδεύεται από ΔΤΕ στη περίπτωση διαπίστωσης 
σοβαρών ή επικίνδυνων ελλείψεων που αφορούν τα ση¬ 
μεία ελέγχου της της υπ’ αριθμ. 44800/123/85 υπουργική 
απόφαση (Β'/781). Η καταγραφή των ελλείψεων γίνεται 
επί του ΔΤΕ, στο δε απορριπτικό πρακτικό γίνεται ανα¬ 
φορά ότι αυτό συνοδεύεται από ΔΤΕ. 

δ. Σε περίπτωση διαπίστωσης σοβαρών ελλείψεων που 
αφορούν τα σημεία ελέγχου της υπ’ αριθμ. 44800/123/85 
υπουργική απόφαση (Β'781) ή παρατηρήσεων (αποκλί¬ 
σεων) στα σημεία ελέγχου των ανωτέρω εδαφίων 3.1, 
3.2 και 3.3 του ειδικού ελέγχου της διασκευής: 

1) Σε όχημα μη υπόχρεο για περιοδικό τεχνικό έλεγ¬ 
χο απαιτείται η διενέργεια επανελέγχου, χορηγείται 
Δελτίο Τεχνικού Ελέγχου (ΔΤΕ) στο οποίο σημειώνεται 
ημερομηνία επανελέγχου. 

2) Σε όχημα εφοδιασμένο με ισχύον ΔΤΕ περιοδικού 
τεχνικού ελέγχου το ισχύον ΔΤΕ περιοδικού τεχνικού 
ελέγχου ακυρώνεται και αποκολλάται από την οπίσθια 
πινακίδα κυκλοφορίας το ενδεικτικό σήμα (ΕΣΤΕ). Για τη 
χορήγηση νέου ΔΤΕ εφαρμόζονται οι διατάξεις της παρ. 
3 του άρθρου 1 της υπ’ αριθμ. 44800/123/85 υπουργική 
απόφαση (Β'781), όπως ισχύει. 

Ειδικότερα στην περίπτωση που υπάρξουν παρατηρή¬ 
σεις (αποκλίσεις) στα σημεία ελέγχου των ανωτέρω εδα¬ 
φίων 3.1, 3.2 και 3.3 του ειδικού ελέγχου της διασκευής, 
στο ΔΤΕ που θα εκδοθεί σημειώνεται σοβαρή έλλειψη 
στο σημείο ελέγχου 1404 με αιτιολογία «λόγω αποκλίσε¬ 
ων στον ειδικό έλεγχο διασκευής μετά την εγκατάσταση 
συστήματος υγραεριοκίνησης, όπως αυτές καταγράφο¬ 
νται στο αριθμ.πρακτικό απόρριψης». 

Γ ια την αποκατάσταση, κατόπιν επανελέγχου, αυτής 
της σοβαρής έλλειψης, προηγείται επανέλεγχος του 
ειδικού ελέγχου της διασκευής. 

ε. Σε περίπτωση διαπίστωσης επικινδύνων ελλείψεων 
που αφορούν τα σημεία ελέγχου της της υπ’ αριθμ. 
44800/123/85 υπουργική απόφαση (Β'781), το όχημα 
ακινητοποιείται δηλ. του αφαιρείται η άδεια και οι πι¬ 
νακίδες κυκλοφορίας, σύμφωνα με τα οριζόμενα στις 
ισχύουσες διατάξεις καθώς και το ΔΤΕ εφόσον υπάρχει, 
μέχρι την αποκατάσταση των ελλείψεων που διαπι¬ 
στώθηκαν. 

5. Έκδοση από την αρμόδια Υπηρεσία Μεταφορών και 
Επικοινωνιών της Περιφερειακής Ενότητας νέας άδειας 
κυκλοφορίας: 


α. Το ΚΤΕΟ που διενήργησε τον ειδικό τεχνικό έλεγχο 
διασκευής οχήματος λόγω εγκατάστασης συστήματος 
υγραεριοκίνησης αποστέλλει στην αρμόδια Υπηρεσία 
Μεταφορών και Επικοινωνιών της Περιφερειακής Ενό¬ 
τητας: 

• το πρακτικό έγκρισης της διασκευής 

• την υπεύθυνη δήλωση σύμφωνα με τις διατάξεις 
του άρθρου 8 του Ν. 1599/1986 του διενεργήσαντος τη 
διασκευή του οχήματος υπευθύνου τεχνικού. 

β. Η αρμόδια Υπηρεσία Μεταφορών και Επικοινωνιών 
της Περιφερειακής Ενότητας εκδίδει νέα άδεια κυκλο¬ 
φορίας με την αναγραφή: 

- χρησιμοποιούμενο καύσιμο είναι και το υγραέριο 
ΕΡ<3 

- αφορά διασκευασμένο όχημα ΕΡΘ 

εφόσον με το πρακτικό που της απέστειλε το ΚΤΕΟ 
εγκρίνεται η διασκευή. 

Επίσης στην περίπτωση που η αίτηση από το κάτοχο 
για τη δήλωση της διασκευής υποβλήθηκε στο ΚΤΕΟ 
εκπρόθεσμα, η ανωτέρω Υπηρεσία Μεταφορών και Επι¬ 
κοινωνιών της Περιφερειακής Ενότητας προβαίνει στις 
απαραίτητες ενέργειες για την επιβολή στον κάτοχο των 
προβλεπόμενων από το άρθρο 89 του Κ.Ο.Κ κυρώσεων. 

6. Στην περίπτωση διασκευασμένου οχήματος που 
προσέρχεται στο ΚΤΕΟ για τη διενέργεια του ειδικού 
τεχνικού ελέγχου έγκρισης της διασκευής και δεν είναι 
εφοδιασμένο με ισχύον ΔΤΕ ως όφειλε, τότε: 

α. Διενεργείται πρώτα ο περιοδικός τεχνικός έλεγχος 
και εκδίδεται ΔΤΕ (με ημερομηνία επανελέγχου), στο 
οποίο σημειώνεται Σοβαρή Έλλειψη στο 1309 σημείο 
ελέγχου της υ.α. 44800/123/1985 (ΦΕΚ Β'/781), λόγω μη 
αναγραφής του υγραερίου ως καυσίμου στην άδεια κυ¬ 
κλοφορίας του οχήματος, καθώς και οι άλλες ελλείψεις 
που τυχόν διαπιστωθούν. 

β. Διενεργείται ακολούθως ο ειδικός τεχνικός έλεγχος 
της διασκευής σύμφωνα με τα οριζόμενα στα ανωτέρω 
εδάφια 3.1, 3.2 και 3.3., 

γ. Πρακτικό έγκρισης της διασκευής χορηγείται εφό¬ 
σον ικανοποιούνται ή ικανοποιηθούν οι απαιτήσεις του 
εδαφίου 4.1.α. πλην της Σοβαρής'Ελλειψης του σημείου 
ελέγχου 1309, προκειμένου να εκδοθεί νέα άδεια κυκλο¬ 
φορίας από την αρμόδια Υπηρεσία στην οποία αναγρά¬ 
φεται το υγραέριο ως καύσιμο στην άδεια κυκλοφορίας 

δ. Πρακτικό απόρριψης της διασκευής χορηγείται 
εφόσον συντρέχουν οι προϋποθέσεις του εδαφίου 4.2.α. 

ε. Μετά την έκδοση της νέας άδειας κυκλοφορίας, 
διενεργείται επανέλεγχος του περιοδικού τεχνικού 
ελέγχου και εκδίδεται ΔΤΕ, στο οποίο σημειώνεται ημε¬ 
ρομηνία επόμενου περιοδικού ελέγχου και επικολλάται 
Ενδεικτικό Σήμα Τεχνικού Ελέγχου (ΕΣΤΕ). 

7. Ταξινόμηση για έκδοση άδειας κυκλοφορίας στην 
Ελλάδα για πρώτη φορά, μεταχειρισμένων αυτοκινήτων 
που φέρουν και σύστημα κίνησης με υγραέριο (ΕΡΟ). 

α. Είναι δυνατή η ταξινόμηση και η έκδοση άδειας 
κυκλοφορίας για πρώτη φορά των αυτοκινήτων που 
εισάγονται στη χώρα μας ως μεταχειρισμένα και χρη¬ 
σιμοποιούν καύσιμο υγραέριο, το οποίο θα προκύπτει 
από την άδεια κυκλοφορίας της χώρας προηγούμενης 
κυκλοφορίας ή άλλο επίσημο έγγραφο και το πιστο¬ 
ποιητικό ταξινόμησης. 

β. Στην περίπτωση αυτή και πριν τη διενέργεια του 
προβλεπομένου από την 62562/635/87 υ.α (Β'/187) τεχνι- 

κού ελέγχου εκδίδεται η αναφερόμενη στο άρθρο 9 της 
παρούσης υπεύθυνη δήλωση σύμφωνα με τις διατάξεις 
του άρθρου 8 του Ν. 1599/1986. Στην υπεύθυνη δήλωση 
αυτή θα αναγράφονται αντί του αριθμού κυκλοφορίας 
το εργοστάσιο κατασκευής, ο εργοστασιακός τύπος και 
ο αριθμός πλαισίου του οχήματος. Εφόσον τα εγκατε¬ 
στημένα εξαρτήματα δεν είναι κοινοποιημένα από την 
Δ/νση Τεχνολογίας Οχημάτων του ΥΠ.ΑΝ.ΑΝ.Υ.ΜΕ.ΔΙ, ο 
υπεύθυνος τεχνικός θα αναγράφει για κάθε εξάρτημα τα 
στοιχεία του (π.χ. εργοστάσιο-τύπος) εφόσον υφίστα- 
νται τέτοια. Ειδικότερα για τον έλεγχο της δεξαμενής 
πρέπει να διασφαλίζεται η εφαρμογή της παρ. 1 του 
άρθρου 6 της παρούσης. 

γ. Προκειμένου για αυτοκίνητα των οποίων η προηγού¬ 
μενη χώρα κυκλοφορίας τους δεν είναι κράτος μέλος 
της Ευρωπαϊκής Ένωσης κάθε εξάρτημα θα πρέπει να 
είναι εγκεκριμένο σύμφωνα με τον κανονισμό αρ. 67 της 
Οικονομικής Επιτροπής για την Ευρώπη των Ηνωμένων 
Εθνών. 

δ. Εν συνεχεία το όχημα προσκομίζεται στο ΚΤΕΟ 
για να υποβληθεί, ως ανάριθμο τον προβλεπόμενο 
από την 62562/635/87 υ.α (Β'/187) τεχνικό έλεγχο, με 
εφαρμογή των σημείων ελέγχου της υ.α. 44800/123/1985 
(ΦΕΚ Β7781). Για το σύστημα υγραεριοκίνησης τα ση¬ 
μεία ελέγχου εξειδικεύονται στο άρθρο 9 της παρούσης 
και οι τυχόν διαπιστούμενες ελλείψεις καταγράφονται 
στα σημεία ελέγχου του κεφαλαίου 12400 «Αυτοκίνη¬ 
τα που χρησιμοποιούν υγραέριο (Ι_ΡΘ) ως καύσιμο». Το 
ΚΤΕΟ εκδίδει ΔΤΕ με την παρατήρηση «Φέρει συσκευή 
υγραεριοκίνησης σύμφωνα με τη συνημμένη υπεύθυνη 
δήλωση...», επισυνάπτοντας και επικυρώνοντας την πα¬ 
ραπάνω υπεύθυνη δήλωση που αποτελεί απαραίτητο 
δικαιολογητικό για την ταξινόμηση του οχήματος. 

8. Επιτρέπεται η τοποθέτηση συστήματος υγραερι¬ 
οκίνησης σε οχήματα που εισάγονται στη Χώρα μας 
ως μεταχειρισμένα, πριν την πρώτη ταξινόμησή τους 
και την έκδοση άδειας κυκλοφορίας για πρώτη φορά 
σε αυτή. 

Προκειμένου τα οχήματα αυτά να ταξινομηθούν διενερ- 
γείται πρώτα ο τεχνικός έλεγχος που προβλέπεται στην 
62562/635/87 υ.α (Β'/187) και κατόπιν διενεργείται ο ειδικός 
έλεγχος για την έγκριση της διασκευής του παρόντος 
άρθρου. Στην περίπτωση αυτή δεν θα επιδεικνύονται στο 
ΚΤΕΟ η άδεια κυκλοφορίας και το Δελτίο Τεχνικού Ελέγ¬ 
χου της παραγράφου 2.2 του ίδιου άρθρου». 

Αρθρο 2 

Στην απόφαση οικ. 18586/698/2000 (Β'/411) «Καθορι¬ 
σμός τεχνικών προδιαγραφών του ειδικού εξοπλισμού 
με τον οποίο καθίσταται δυνατή η χρησιμοποίηση υγρα¬ 
ερίου (1-ΡΘ) για την κίνηση αυτοκινήτων οχημάτων και 
οι όροι και οι προϋποθέσεις ελέγχου και ασφαλούς 
κυκλοφορίας αυτών», μετά το άρθρο 7 προστίθεται νέο 
άρθρο που αριθμείται ως 7Α και έχει ως εξής: 

«Αρθρο 7Α 

Ειδικός τεχνικός έλεγχος ΚΤΕΟ έγκρισης 

της διασκευής οχήματος μετά την απεγκατάσταση 
(αφαίρεση) συστήματος υγραεριοκίνησης και ενημέ¬ 
ρωση της άδειας κυκλοφορίας του 

1. Επιτρέπεται η απεγκατάσταση συστήματος υγραε¬ 
ριοκίνησης (ΕΡΘ) το οποίο είχε τοποθετηθεί σε κυκλο¬ 


φορούν όχημα, σύμφωνα με την παρούσα απόφαση. Ως 
ημερομηνία πραγματοποίησης της απεγκατάστασης 
λαμβάνεται η αναφερόμενη στην υπεύθυνη δήλωση σύμ¬ 
φωνα με τις διατάξεις του άρθρου 8 του Ν. 1599/1986, 
με το κείμενο του Παραρτήματος ΙΑ. 

Η διαδικασία απεγκατάστασης του συστήματος και 
ενημέρωσης της άδειας κυκλοφορίας του διασκευασθέ- 
ντος οχήματος περιγράφεται κατωτέρω. 

2. Μετά την απεγκατάσταση από το όχημα του συ¬ 
στήματος υγραεριοκίνησης, δηλαδή των συσκευών και 
εξαρτημάτων που του προσδίδουν την ικανότητα να 
χρησιμοποιεί για την κίνησή του και υγραέριο, διενερ- 
γείται «ειδικός» τεχνικός έλεγχος από ΚΤΕΟ για την 
έγκριση της διασκευής. Στην περίπτωση που η προσκό¬ 
μιση του οχήματος για έλεγχο γίνει μετά την πάροδο 
ενός μηνάς από την ημερομηνία πραγματοποίησης της 
διασκευής, ειδοποιείται αυθημερόν η αρμόδια Υπηρεσία 
Μεταφορών και Επικοινωνιών της Περιφέρειας, ένεκα 
του ότι αυτή συνιστά αλλαγή κυρίων χαρακτηριστικών 
οχήματος και πρέπει να δηλωθεί εντός μηνάς, σύμφω¬ 
να με τις διατάξεις της παρ. 5 του κεφαλαίου Β' της 
υπ’ αριθμ. ΣΤ/1832/1978 ΥΑ. 

Σκοπός του ελέγχου αυτού είναι να διαπιστωθεί αν 
η γενόμενη διασκευή επανέφερε το όχημα στην προ¬ 
γενέστερη κατάστασή του. 

3. Γ ια την έγκριση της διασκευής το όχημα προσκο¬ 
μίζεται από τον κάτοχό του ή εξουσιοδοτημένο από 
αυτόν εκπρόσωπό του στο ΚΤΕΟ για την διενέργεια 
ειδικού τεχνικού ελέγχου. Πριν από την έναρξη του ει¬ 
δικού ελέγχου διασκευής του οχήματος, ο κάτοχος του 
οχήματος ή ο εκπρόσωπός του: 

3.1. Υποβάλλει: 

α. Αίτηση προς το ΚΤΕΟ για τη διενέργεια του ειδι¬ 
κού ελέγχου διασκευής (μόνο εάν απευθύνονται στο 
Δημόσιο ΚΤΕΟ). 

β. Υπεύθυνη δήλωση σύμφωνα με τις διατάξεις του 
άρθρου 8 του Ν. 1599/1986 του διενεργήσαντος τη δια¬ 
σκευή του οχήματος υπευθύνου τεχνικού σύμφωνα με 
το κείμενο του Παραρτήματος ΙΑ της παρούσας. Στο 
σημείο αυτό επισημαίνεται ότι η ημερομηνία διενέρ¬ 
γειας της διασκευής του οχήματος από τον υπεύθυνο 
τεχνικό πρέπει να ταυτίζεται με την ημερομηνία έκδο¬ 
σης της απόδειξης ή τιμολογίου παροχής υπηρεσιών 
για την απεγκατάσταση του συστήματος υγραεριοκί¬ 
νησης. Σε περίπτωση που δεν πληρείται η ανωτέρω 
προϋπόθεση, δεν λαμβάνει χώρα ο ειδικός έλεγχος 
του οχήματος. 

3.2. Επιδεικνύει: 

α. Την άδεια κυκλοφορίας του οχήματος. 

β. Το ισχύον Δελτίο Τεχνικού Ελέγχου (ΔΤΕ), στο 
οποίο δεν έχουν σημειωθεί σοβαρές ή επικίνδυνες ελ¬ 
λείψεις, εφόσον το όχημα έχει τη σχετική υποχρέωση. 

γ. Το αποδεικτικό στοιχείο ότι καταβλήθηκε το προ¬ 
βλεπόμενο από το νόμο ειδικό τέλος για τη διενέργειά 
του εάν ο έλεγχος διενεργείται σε Δημόσιο ΚΤΕΟ. 

δ. Το πρωτότυπο νόμιμο παραστατικό όπως απόδειξη 
ή τιμολόγιο παροχής υπηρεσιών για την απεγκατάσταση 
του συστήματος υγραεριοκίνησης. 

Με την επιφύλαξη των οριζομένων στην παρ. 7 του 
παρόντος, εάν δεν υποβληθούν ή επιδειχθούν τα δικαιο- 
λογητικά σύμφωνα με τα οριζόμενα στην παρούσα από¬ 
φαση, δεν διενεργείται ο ειδικός έλεγχος διασκευής του 

οχήματος και ενημερώνεται σχετικά ο ενδιαφερόμενος 
και η αρμόδια Υπηρεσία Μεταφορών και Επικοινωνιών 
της Περιφερειακής Ενότητας. 

4. Κατά τον ειδικό τεχνικό έλεγχο διασκευασμένου 
οχήματος αναφορικά με την απεγκατάσταση συστή¬ 
ματος υγραεριοκίνησης διενεργούνται από το ΚΤΕΟ οι 
ακόλουθοι έλεγχοι: 

α. Διενεργείται οπτικός έλεγχος για την επιβεβαίωση 
της ορθής και πλήρους απεγκατάστασης από το όχημα 
των εξαρτημάτων που αναφέρονται στην παρ. 1 του 
άρθρου 4 της παρούσης, καθώς επίσης και αυτών της 
παραγράφου 2 του ίδιου άρθρου, εφόσον υπάρχουν 
και τα οποία καταγράφονται στην υπεύθυνη δήλωση, 
σύμφωνα με τις διατάξεις του άρθρου 8 του Ν. 1599/1986, 
του διενεργήσαντος τη διασκευή του οχήματος υπευ¬ 
θύνου τεχνικού. 

β. Διενεργείται έλεγχος καυσαερίων του οχήματος 
σύμφωνα με τις ισχύουσες διατάξεις που εφαρμόζονται 
κατά τον περιοδικό τεχνικό έλεγχο, καθώς και έλεγχος 
με τα σημεία ελέγχου και κριτήρια καταλληλότητας 
της αριθμ. 44800/123/85 απόφαση (Β'/781) απόφασης 
σε περίπτωση διαπίστωσης εμφανών ελλείψεων, ιδιαί¬ 
τερα αυτών που έχουν άμεση επίπτωση με την οδική 
ασφάλεια. Επισημαίνεται ότι η κατάταξη του οχήματος 
στις κατηγορίες του άρθρου 2 της οικ. Φ1/26579/3183/07 
(Β'/790) προκειμένου να καθοριστούν τα όρια των εκπο¬ 
μπών καυσαερίων γίνεται βάσει της αρχικής κατάστα¬ 
σής του. Τα αποτελέσματα του ελέγχου καυσαερίων 
αναγράφονται στο πρακτικό έγκρισης της διασκευής 
που συντάσσεται από το ΚΤΕΟ. 

5/Εκδοση από το ΚΤΕΟ Πρακτικού'Εγκρισης ή Απόρρι¬ 
ψης της διασκευής οχήματος μετά την απεγκατάσταση 
συστήματος υγραεριοκίνησης, ΕΡΘ 

5.1. Πρακτικό έγκρισης της διασκευής: 

α. Χορηγείται εφόσον κατά τους αναφερόμενους στην 
προηγούμενη παράγραφο 4 ελέγχους: 

• Δεν υπάρξουν παρατηρήσεις όσον αφορά την ορθή 
και πλήρη απεγκατάσταση των εξαρτημάτων υγραερι¬ 
οκίνησης, καθώς και μετά την αποκατάστασή τους, η 
οποία θα διαπιστωθεί μετά τη διενέργεια επανελέγχου. 

• Δεν διαπιστωθούν σοβαρές ή επικίνδυνες ελλείψεις 
κατά τους ελέγχους του εδαφίου 4.β, καθώς και μετά 
την αποκατάστασή τους η οποία θα διαπιστωθεί μετά 
τη διενέργεια επανελέγχου 

β. Εκδίδεται σε δύο (2) αντίγραφα, ένα για τον κάτοχο 
του οχήματος, ένα για την αρμόδια Υπηρεσία Μεταφο¬ 
ρών και Επικοινωνιών της Περιφερειακής Ενότητας που 
θα εκδώσει της νέα άδεια κυκλοφορίας, σύμφωνα με τα 
οριζόμενα σε επόμενη παράγραφο της παρούσας και 
ένα για το αρχείο του ΚΤΕΟ. 

5.2. Το Πρακτικό απόρριψης της διασκευής 

α. Χορηγείται εφόσον κατά τους αναφερόμενους στην 
προηγούμενη παράγραφο 4 ελέγχους δε διαπιστωθεί 
η ορθή και πλήρης απεγκατάσταση των εξαρτημάτων 
υγραεριοκίνησης ή/και διαπιστωθούν σοβαρές ή επικίν¬ 
δυνες ελλείψεις. 

β. Εκδίδεται σε δύο (2) αντίγραφα, ένα για τον κάτοχο 
του οχήματος και ένα για το αρχείο του ΚΤΕΟ. 

γ. Συνοδεύεται από ΔΤΕ στη περίπτωση διαπίστωσης 
σοβαρών ή επικίνδυνων ελλείψεων που αφορούν τα 
σημεία ελέγχου της υπ’ αριθμ. 44800/123/85 υπουργική 
απόφαση (Β'781). Η καταγραφή των ελλείψεων γίνεται 


επί του ΔΤΕ, στο δε απορριπτικό πρακτικό γίνεται ανα¬ 
φορά ότι αυτό συνοδεύεται από ΔΤΕ. 

δ. Σε περίπτωση διαπίστωσης σοβαρών ελλείψεων που 
αφορούν τα σημεία ελέγχου της υπ’ αριθμ. 44800/123/85 
υπουργική απόφαση (Β'781) ή παρατηρήσεων (αποκλίσε¬ 
ων) στα σημεία ελέγχου της ανωτέρω 4 παραγράφου 
του ειδικού ελέγχου της διασκευής: 

1) Σε όχημα μη υπόχρεο για περιοδικό τεχνικό έλεγ¬ 
χο απαιτείται η διενέργεια επανελέγχου, χορηγείται 
Δελτίο Τεχνικού Ελέγχου (ΔΤΕ) στο οποίο σημειώνεται 
ημερομηνία επανελέγχου. 

2) Σε όχημα εφοδιασμένο με ισχύον ΔΤΕ περιοδικού 
τεχνικού ελέγχου το ισχύον ΔΤΕ περιοδικού τεχνικού 
ελέγχου ακυρώνεται και αποκολλάται από την οπίσθια 
πινακίδα κυκλοφορίας το ενδεικτικό σήμα (ΕΣΤΕ). Για τη 
χορήγηση νέου ΔΤΕ εφαρμόζονται οι διατάξεις της παρ. 
3 του άρθρου 1 της υπ’ αριθμ. 44800/123/85 υπουργική 
απόφαση (Β'/781), όπως ισχύει. 

Ειδικότερα στην περίπτωση που κατά τους αναφερό¬ 
μενους στην προηγούμενη παράγραφο 4 ελέγχους δε 
διαπιστωθεί η ορθή και πλήρης απεγκατάσταση των 
εξαρτημάτων υγραεριοκίνησης, στο ΔΤΕ που θα εκδοθεί 
σημειώνεται σοβαρή έλλειψη στο σημείο ελέγχου 1404 
με αιτιολογία «λόγω αποκλίσεων στον ειδικό έλεγχο 
διασκευής μετά την απεγκατάσταση συστήματος υγρα¬ 
εριοκίνησης, όπως αυτές καταγράφονται στο αριθμ. 
.πρακτικό απόρριψης». 

Για την αποκατάσταση, κατόπιν επανελέγχου, αυτής 
της σοβαρής έλλειψης, προηγείται επανέλεγχος του 
ειδικού ελέγχου της διασκευής 

ε. Σε περίπτωση διαπίστωσης επικινδύνων ελλείψε¬ 
ων που αφορούν τα σημεία ελέγχου της υπ’ αριθμ. 
44800/123/85 υπουργικής απόφασης (Β'/781), το όχημα 
ακινητοποιείται δηλ. του αφαιρείται η άδεια και οι πι¬ 
νακίδες κυκλοφορίας, σύμφωνα με τα οριζόμενα στις 
ισχύουσες διατάξεις καθώς και το ΔΤΕ εφόσον υπάρχει, 
μέχρι την αποκατάσταση των ελλείψεων που διαπι¬ 
στώθηκαν. 

6.Έκδοση από την αρμόδια Υπηρεσία Μεταφορών και 
Επικοινωνιών της Περιφερειακής Ενότητας νέας άδειας 
κυκλοφορίας: 

α. Το ΚΤΕΟ που διενήργησε τον ειδικό τεχνικό έλεγχο 
διασκευής οχήματος λόγω απεγκατάστασης συστήμα¬ 
τος υγραεριοκίνησης αποστέλλει στην αρμόδια Υπη¬ 
ρεσία Μεταφορών και Επικοινωνιών της Περιφερειακής 
Ενότητας: 

• το πρακτικό έγκρισης της διασκευής. 

• την υπεύθυνη δήλωση σύμφωνα με τις διατάξεις 
του άρθρου 8 του Ν. 1599/1986 του διενεργήσαντος τη 
διασκευή του οχήματος υπευθύνου τεχνικού. 

β. Η αρμόδια Υπηρεσία Μεταφορών και Επικοινωνιών 
της Περιφερειακής Ενότητας εκδίδει νέα άδεια κυκλο¬ 
φορίας διαγράφοντας από χρησιμοποιούμενο καύσιμο 
το υγραέριο ΙΡΘ, εφόσον με το πρακτικό που της απέ- 
στειλε το ΚΤΕΟ εγκρίνεται η διασκευή. 

Επίσης στην περίπτωση που η αίτηση από τον κάτοχο 
για τη δήλωση της διασκευής υποβλήθηκε στο ΚΤΕΟ 
εκπρόθεσμα, η ανωτέρω Υπηρεσία προβαίνει στις απα¬ 
ραίτητες ενέργειες για την επιβολή στον κάτοχο των 
προβλεπόμενων από το άρθρο 89 του Κ.Ο.Κ κυρώσεων. 
Ως ημερομηνία πραγματοποίησης της διασκευής λαμ- 
βάνεται η αναφερόμενη στην υπεύθυνη δήλωση, σύμ- 

φωνα με τις διατάξεις του άρθρου 8 του Ν. 1599/1986, 
ημερομηνία διενέργειας της διασκευής του οχήματος 
από τον υπεύθυνο τεχνικό, η οποία πρέπει να ταυτίζεται 
με την ημερομηνία έκδοσης της απόδειξης ή τιμολο¬ 
γίου παροχής υπηρεσιών για την απεγκατάσταση του 
συστήματος υγραεριοκίνησης. 

7. Στην περίπτωση διασκευασμένου οχήματος που 
προσέρχεται στο ΚΤΕΟ για τη διενέργεια του ειδικού 
τεχνικού ελέγχου έγκρισης της διασκευής και δεν είναι 
εφοδιασμένο με ισχύον ΔΤΕ ως όφειλε, τότε: 

α. Διενεργείται πρώτα ο περιοδικός τεχνικός έλεγχος 
και εκδίδεται ΔΤΕ (με ημερομηνία επανελέγχου), στο 
οποίο σημειώνεται Σοβαρή Έλλειψη στο 1309 σημείο 
ελέγχου της υ.α. 44800/123/1985 (ΦΕΚ Β'/781), λόγω ανα¬ 
γραφής του υγραερίου ως καυσίμου στην άδεια κυκλο¬ 
φορίας του οχήματος, καθώς και οι άλλες ελλείψεις που 
τυχόν διαπιστωθούν. 

β. Διενεργείται ακολούθως ο ειδικός τεχνικός έλεγχος 
της διασκευής σύμφωνα με τα οριζόμενα στην ανωτέρω 
παρ. 4. 

γ. Πρακτικό έγκρισης της διασκευής χορηγείται εφό¬ 
σον ικανοποιούνται ή ικανοποιηθούν οι απαιτήσεις του 
εδαφίου 5.1. πλην της Σοβαρής Έλλειψης του σημεί¬ 
ου ελέγχου 1309, προκειμένου να εκδοθεί νέα άδεια 
κυκλοφορίας από την αρμόδια Υπηρεσία στην οποία 
θα διαγράφει το υγραέριο από καύσιμο στην άδεια 
κυκλοφορίας 

δ. Πρακτικό απόρριψης της διασκευής χορηγείται 
εφόσον συντρέχουν οι προϋποθέσεις του εδαφίου 
5.2.α. 

ε. Μετά την έκδοση της νέας άδειας κυκλοφορίας, 
διενεργείται επανέλεγχος του περιοδικού τεχνικού 
ελέγχου και εκδίδεται ΔΤΕ, στο οποίο σημειώνεται ημε¬ 
ρομηνία επόμενου περιοδικού ελέγχου και επικολλάται 
Ενδεικτικό Σήμα Τεχνικού Ελέγχου (ΕΣΤΕ). 

Άρθρο 3 

Η παρ. 1 το άρθρου 9 της οικ. 18586/698/2000 «Κα¬ 
θορισμός τεχνικών προδιαγραφών του ειδικού εξοπλι¬ 
σμού με τον οποίο καθίσταται δυνατή η χρησιμοποίηση 
υγραερίου (Ι_Ρ<3) για την κίνηση αυτοκινήτων οχημάτων 
και όροι και προϋποθέσεις ελέγχου και ασφαλούς κυ¬ 
κλοφορίας αυτών» (Β'/411) υπουργικής απόφασης τρο¬ 
ποποιείται ως εξής: 

1. Κατά τον περιοδικό τεχνικό έλεγχο, ο κάτοχος υγρα- 
εριοκίνητου οχήματος, υποχρεούται να υποβάλλει στο 
αρμόδιο ΚΤΕΟ υπεύθυνη δήλωση του άρθρου 8 του 
Ν. 1599/1986 του αρμοδίου τεχνικού σύμφωνα με το 
υπόδειγμα του Παραρτήματος 2 για τις διασκευές που 
έχουν γίνει βάσει του άρθρου 7 της παρούσας. 

Η υπεύθυνη δήλωση δεν πρέπει να φέρει ημερομηνία 
ελέγχου του υπευθύνου τεχνικού πέραν του ενός (1) μη¬ 
νάς από την ημερομηνία προσκόμισης του αυτοκινήτου 
για τεχνικό έλεγχο. 

Δεν απαιτείται η υποβολή στο ΚΤΕΟ των ανωτέρω 
υπευθύνων δηλώσεων αρμοδίου τεχνικού, στην πε¬ 
ρίπτωση διενέργειας Περιοδικού Τεχνικού Ελέγχου 
του διασκευασμένου οχήματος σε χρονικό διάστημα 
μικρότερο των έξι (6) μηνών από την ημερομηνία έκ¬ 
δοσης της υπεύθυνης δήλωσης του Παραρτήματος 1 
της παρούσας. 


Άρθρο 4 

Στα Παραρτήματα της απόφασης οικ. 18586/698/2000 
(Β7411) «Καθορισμός τεχνικών προδιαγραφών του ειδι¬ 
κού εξοπλισμού με τον οποίο καθίσταται δυνατή η χρη¬ 
σιμοποίηση υγραερίου (ΙΡΟ) για την κίνηση αυτοκινήτων 
οχημάτων και οι όροι και οι προϋποθέσεις ελέγχου και 
ασφαλούς κυκλοφορίας αυτών»: 

1. Στο τέλος του Παραρτήματος 1 προστίθενται οι 
ακόλουθοι παράγραφοι: 

- Ημερομηνία εγκατάστασης:. 

- Για την προμήθεια - εγκατάσταση εκδόθηκε(αν): 


το υπ’ αριθμ.την 

το υπ’ αριθμ.την 


(αναφέρονται τα κατά περίπτωση εκδοθέντα νόμιμα 
παραστατικά πώλησης και εγκατάστασης συστήματος 
υγραεριοκίνησης, όπως απόδειξη ή τιμολόγιο αγοράς 
υλικών, απόδειξη ή τιμολόγιο παροχής υπηρεσιών κ.λπ.) 

- Ενημερώθηκε ο ενδιαφερόμενος ότι η δήλωση της 

διασκευής πρέπει να γίνει έως και την. 

(ημερομηνία δήλωσης) 

2. Στο τέλος του Παραρτήματος 2 προστίθενται οι 
ακόλουθοι παράγραφοι: 

- Ημερομηνία διενέργειας του ελέγχου:. 


— Για τον έλεγχο εκδόθηκε η/το υπ’ αριθμ. 

απόδειξη/τιμολόγιο παροχής υπηρεσιών την. 

3. Προστίθεται νέο Παράρτημα που αριθμείται ως ΙΑ 
και έχει ως εξής: 

ΠΑΡΑΡΤΗΜΑ ΙΑ 

ΥΠΟΔΕΙΓΜΑ ΚΕΙΜΕΝΟΥ ΔΗΛΩΣΗΣ 
ΑΠΕΓΚΑΤΑΣΤΑΤΗ ΜΗΧΑΝΙΚΟΥ 

α) Είμαι κάτοχος της υπ’ αριθ. άδειας.άσκη¬ 

σης επαγγέλματος του Ν. 1575/1985 με ειδικότητα τεχνί¬ 
τη συστημάτων υγραερίου (ή, Είμαι ο κάτοχος της από 
εξουσιοδοτήσεως τεχνίτη συστημάτων υγραερίου σύμ¬ 
φωνα προς τα άρθρα 5 και 6 του Π.Δ. 219/1981) και έχω 
την κατά νόμο επίβλεψη του συνεργείου αυτοκινήτων 
(τοποθέτησης, συντήρησης και επισκευής εξαρτημάτων 
τροφοδοσίας και λειτουργίας κινητήρων αυτοκινήτων 
με αεριώδη ή υπό πίεση καύσιμα) σύμφωνα με την υπ’ 
αριθ.άδεια λειτουργίας του, κατά τις διατά¬ 
ξεις του Π.Δ. 78/1988, που βρίσκεται στην οδό. 

αριθ., στον Δήμο. 

β) Προέβην στη διασκευή του υπ’ αριθ. κυκλοφορίας 
αυτοκινήτου δια της απεγκατάστασης σε αυτό διάταξης 
τροφοδοτήσεως με υγραέριο. Η απεγκατάσταση των 
συσκευών και εξαρτημάτων για την χρησιμοποίηση του 
υγραερίου ως καυσίμου για την κίνηση του πιο πάνω 
οχήματος πληροί τους όρους της 24338/1717/12 υπουρ¬ 
γικής απόφασης. 

γ) Η διασκευή έγινε σύμφωνα με τους κανόνες της 
τεχνικής και το όχημα επανήλθε στην προγενέστερη 
κατάσταση. 

δ) Από το ανωτέρω αυτοκίνητο απεγκατέστησα: 

1. * Δεξαμενή:. 

2. * Παροχή καυσίμου 

3. * Αλλα εξαρτήματα 

α. 

β. 

Υ. 

δ. 
ε. 


κ.λπ. 

* δίδεται περιγραφή και απαραίτητα στοιχεία 

4. Ημερομηνία απεγκατάστασης:. 

5. Για την απεγκατάσταση εξέδωσα την/το υπ’ αριθμ. 
. απόδειξη/τιμολόγιο παροχής υπηρεσιών την 


6. Ενημερώθηκε ο ενδιαφερόμενος ότι η δήλωση της 

διασκευής πρέπει να γίνει έως και την. 

(ημερομηνία δήλωσης). 

Ο δηλών 


Άρθρο 5 
Έναρξη ισχύος 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 6 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήΙίρ://νννννν.β1.9Γ - β-σιαΐΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02022691209130008 * - 














































































